REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

KLASA: 022-01/15-01/1

URBROJ:238/10-02/13-15-21

Ivanić-Grad, 19. lipnja 2015.

**GRADSKO VIJEĆE GRADA IVANIĆ-GRADA**

**n/r predsjednika Željka Pongraca**

**PREDMET: Prijedlog Odluke o prihvaćanju Povelje o prijateljstvu i suradnji između Grada Trilja i Ivanić-Grada**

Poštovani,

Temeljem članka 55. Statuta Grada Ivanić-Grada (Službeni glasnik Grada Ivanić-Grada broj 02/14), Gradonačelnik Grada Ivanić-Grada, utvrdio je prijedlog

**O D L U K E**

**O PRIHVAĆANJU POVELJE O PRIJATELJSTVU I SURADNJI IZMEĐU GRADA**

**TRILJA I IVANIĆ-GRADA**

Predlaže se  predsjedniku Gradskoga vijeća  da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje odnosno iznijelo određeni prijedlog.

Za izvjestitelja na sjednici Gradskoga vijeća određuje se Martina Kovač Crnčec, pročelnica Upravnog odjela za lokalnu samoupravu, pravne poslove i društvene djelatnosti.

S poštovanjem,

GRADONAČELNIK :

Javor Bojan Leš, dr. vet. med.

Temeljem članka 35. Statuta Grada Ivanić-Grada (Službeni glasnik, broj 02/14) Gradsko vijeće Grada Ivanić-Grada na svojoj \_\_\_\_ sjednici održanoj dana \_\_\_\_\_\_\_\_\_\_\_\_\_ 2015. godine donijelo je sljedeću

**O D L U K U**

**O PRIHVAĆANJU POVELJE O PRIJATELJSTVU I SURADNJI IZMEĐU GRADA**

**TRILJA I IVANIĆ-GRADA**

Članak 1.

Gradsko Vijeće Grada Ivanić-Grada, radi daljnjeg razvoja prijateljskih veza na temelju obostranog razumijevanja, prihvaća uspostavljanje suradnje između Grada Ivanić-grada i Grada Trilja.

Prihvaća se Povelja o prijateljstvu i suradnji između Grada Trilja i Ivanić-Grada, na sljedećim područjima:

- trgovini

- gospodarstvu

- znanosti

- obrazovanju

- kulturi

- sportu

Članak 2.

Povelja o suradnji i prijateljstvu Grada Ivanić-Grada i Grada Trilja sastavni je dio Ove Odluke.

Članak 3.

Ova Odluka dostavlja se Ministarstvu uprave Republike Hrvatske, na nadzor.

Ovlašćuje se gradonačelnik Grada Ivanić-Grada, da po obavljenom nadzoru

Ministarstava uprave Republike Hrvatske, potpiše Povelju o prijateljstvu i suradnji između Grada Ivanić-Grada i Grada Trilja.

Članak 4.

Ova Odluka stupa na snagu osmog dana od dana objave u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednika Gradskog vijeća:

URBROJ:

Ivanić-Grad, 2015. Željko Pongrac, pravnik kriminalist

|  |  |
| --- | --- |
| **PREDMET:** | Prijedlog Odluke o prihvaćanju Povelje o prijateljstvu i suradnji između grada  Trilja i Ivanić-Grada |
| **PRAVNI TEMELJ:** | Članak 35. Statuta Grada Ivanić-Grada (Službeni glasnik, broj 02/14) |
| **STRUČNA OBRADA:** | Upravni odjel za lokalnu samoupravu, pravne poslove i društvene djelatnosti |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

Priloženi prijedlog teksta Povelje o suradnji i prijateljstvu Grada Trilja i Ivanić-Grada rezultat je dogovora s Gradom Triljom, a temeljem prethodne suradnje kroz više međusobnih posjeta, kao i partnerstvu Grada Ivanić-Grada Gradu Trilju na osmom Međunarodnom sajmu inovacija u poljoprivredi, prehrambenoj industriji i poljoprivrednoj mehanizaciji AGRO ARCA 2015.

Kako su Grad Trilj i Grad Ivanić-Grad oba grada tradicionalne poljoprivredne destinacije, tako imaju mnoge zajedničke interese. Oba grada imaju približno jednak broj stanovnika, te njeguju zajedničke društvene vrijednosti. Stoga je u cilju promocije i boljeg korištenja komplementarnih resursa oba grada dogovoreno da se intenzivira suradnja gradova na polju trgovine, gospodarstva, znanosti, obrazovanja, kulture i sporta.

Predlaže se Gradskom Vijeću usvojiti ovu Odluku.

Postupajući u duhu ideje o ujedinjenoj Europi, temeljem Odluke o prihvaćanju Povelje o prijateljstvu i suradnji između Grada Ivanić-Grada \_\_\_\_ od \_\_\_\_\_\_ 2015., i Odluke Grada Trilja od 2015.------

gradonačelnik Grada Ivanić-Grada Javor Bojan Leš, dr.vet.med

i

gradonačelnik Grada Trilja Ivan Šipić, dipl.theol

Pozdravljaju prijateljstvo koje se razvija između Ivanić-Grada i Grada Trilja.

Grad Ivanić-Grad i Trilj izražavaju namjeru da partnersku i prijateljsku suradnju nastave promocijom Grada Ivanić-Grada i Trilja te razmjenom službenih delegacija oba grada, na područjima:

- industrijske, poljoprivredne i trgovinske suradnje,

- znanstvene, tehnološke, obrazovne i zdravstvene suradnje,

- suradnje na području kulture, umjetnosti, turizma, sporta,

- zaštite okoliša i održivog korištenja prirodnih resursa

Uvjereni da prijateljstvo doprinosi boljem upoznavanju, uzajamnom poštovanju, slobodi, miru i napretku, Grad Ivanić-Grad i Trilj žele unaprijediti prijateljske odnose i suradnju.

Gradonačelnici Grada Ivanić-Grada i Trilja sa zadovoljstvom utvrđuju da potpisivanje ove Povelje znači trajno uspostavljanje prijateljskih veza između Grada Ivanić-Grada i Trilja.

U Ivanić-Gradu, \_\_\_\_\_\_\_\_\_\_\_\_\_\_\_\_\_\_\_\_ 2015.

GRAD IVANIĆ-GRAD GRAD TRILJ

Gradonačelnik Gradonačelnik

Javor Bojan Leš, dr.vet.med. Ivan Šipić, dipl.theol.

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_