REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

KLASA: 022-01/15-01/1

URBROJ:238/10-02/13-15-19

Ivanić-Grad, 19. lipnja 2015.

**GRADSKO VIJEĆE GRADA IVANIĆ-GRADA**

**n/r predsjednika Željka Pongraca**

**PREDMET: Prijedlog Odluke o zaključenju Sporazuma o suradnji na projektu razvoja telekomunikacijske infrastrukture širokopojasnog pristupa u područjima u kojima ne postoji dostatan komercijalni interes za ulaganja, prihvatljivog za financiranje iz EU fondova**

Poštovani,

Temeljem članka 55. Statuta Grada Ivanić-Grada (Službeni glasnik Grada Ivanić-Grada broj 02/14), Gradonačelnik Grada Ivanić-Grada, utvrdio je prijedlog

**Odluke o zaključenju Sporazuma o suradnji na projektu razvoja telekomunikacijske infrastrukture širokopojasnog pristupa u područjima u kojima ne postoji dostatan komercijalni interes za ulaganja, prihvatljivog za financiranje iz EU fondova.**

Predlaže se  predsjedniku Gradskoga vijeća  da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje odnosno iznijelo određeni prijedlog.

Za izvjestitelja na sjednici Gradskoga vijeća određuje se Pročelnik Upravnog odjela za financije i proračun g. Milivoj Maršić.

S poštovanjem,

GRADONAČELNIK :

Javor Bojan Leš, dr. vet. med.

Temeljem članka 48. Zakona o lokalnoj i područnoj (regionalnoj) samoupravi (Narodne novine, broj 33/01, 60/01 – vjerodostojno tumačenje, 129/05, 107/07, 125/08, 36/09, 144/12 i 19/13 – pročišćeni tekst), i članka 35. Statuta Grada Ivanić-Grada (Službeni glasnik, broj 02/14) Gradsko vijeće Grada Ivanić-Grada na svojoj \_\_ sjednici održanoj dana\_\_\_\_\_\_\_\_ 2015. godine donijelo je sljedeću

**ODLUKU**

**o zaključenju Sporazuma o suradnji na projektu razvoja telekomunikacijske infrastrukture širokopojasnog pristupa u područjima u kojima ne postoji dostatan komercijalni interes za ulaganja, prihvatljivog za financiranje iz EU fondova**

Članak 1.

Gradovi Dugo Selo i Ivanić-Grad, te Općine Kloštar Ivanić, Brckovljani i Križ sklopit će sporazum o suradnji na projektu razvoja širokopojasnog pristupa u područjima u kojima ne postoji dostatan komercijalni interes za ulaganja, prihvatljivog za financiranje iz EU fondova ( u nastavku Odluke: sporazum ), za područje Gradova Dugo Selo i Ivanić-Grad, te Općina Kloštar Ivanić, Brckovljani i Križ ( u nastavku Odluke: Projekt ).

Nositelj Projekta je Grad Ivanić-Grad.

Članak 2.

Grad Ivanić-Grad će sufinancirati pripremne aktivnosti Projekta definirane u čl. 2. Sporazuma razmjerno udjelu broja kućanstava na području Grada Ivanić-Grada u odnosu na ukupan broj kućanstava obuhvaćenih Projektom II i to sa iznosom od 73.925,00 kn što je maksimalan iznos financiranja Projekta II od strane potpisnika Sporazuma Grada Ivanić-Grada od čega Županija sufinancira 80 % navedenog iznosa tj. 59.140,00 kn sukladno tablici 2. članka 4. priloženog Sporazuma

Procijenjena ukupna vrijednost konzultantskih usluga iznosi 200.000,00 kn uvećano za pripadajući PDV, a sufinanciraju je svi potpisnici Sporazuma uz Sufinanciranje Županije sukladno čl. 4. Sporazuma.

Članak 3.

Nositelj Projekta sukladno čl. 3. priloženog Sporazuma provest će postupak javne nabave konzultantskih usluga za potrebe provedbe Projekta u ime svih potpisnika Sporazuma, sukladno propisima i općim aktima o javnoj nabavi.

Članak 4.

Financijska sredstva navedena u čl. 2. ove Odluke osigurana su u Proračunu Grada Ivanić-Grada za 2015. pozicija R 0096.

Članak 5.

Ova Odluka stupa na snagu danom objave u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

Klasa: Predsjednik Gradskog vijeća:

URBROJ:

Ivanić-Grad, Željko Pongrac, pravnik kriminalist

|  |  |
| --- | --- |
| **PREDMET:** | Prijedlog Odluke o zaključenju Sporazuma o suradnji na projektu razvoja telekomunikacijske infrastrukture širokopojasnog pristupa u područjima u kojima ne postoji dostatan komercijalni interes za ulaganja, prihvatljivog za financiranje iz EU fondova |
| **PRAVNI TEMELJ:** | Članak 48. Zakona o lokalnoj i područnoj (regionalnoj) samoupravi (Narodne novine, broj 33/01, 60/01 – vjerodostojno tumačenje, 129/05, 107/07, 125/08, 36/09, 144/12 i 19/13 – pročišćeni tekst),) i članak 35. Statuta Grada Ivanić-Grada (Službeni glasnik, broj 02/14) |
| **STRUČNA OBRADA:** | Upravni odjel za financije, gospodarstvo, komunalno gospodarstvo i prostorno planiranje |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

Zagrebačka županija je sukladno zaključku sa sastanka održanog na temu „ Izgradnja širokopojasne telekomunikacijske infrastrukture sufinancirane iz EU potpora u svim nekomercijalnim zonama „ u prostorijama Zagrebačke županije s predstavnicima jedinica lokalne samouprave na području Zagrebačke županije pristupila provedbi Programa razvoja infrastrukture širokopojasnog pristupa za područje cijele Županije, prihvatljivog za financiranje iz EU fondova ( u nastavku: Županijski program ).

Županijski program provodit će se u više faza, a sastoji se od 6 ( šest ) Projekata, dok se Projekt II odnosi na područje Gradovi Dugo Selo i Ivanić-Grad, te općine Kloštar Ivanić, Brckovljani i Križ.

Prvu fazu Županijskog programa Zagrebačka županija planira završiti u 2015. godini, a ukupan program do konca 2017. godine. N taj način osigurala bi se na području cijele Županije investicija u ukupnom iznosu većem od 100 milijuna eura i važne pretpostavke za brži i veći ukupan rast i razvoj Županije.